**Iubiri … peste timp**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi iartă doamnă vina de-a te iubi prea mult,

Din suflet îmi culege nectarul inimii,

Căci ani la rând trecură și n-am știut s-ascult

De focul nesfârșit și viu al pasiunii.

Și te-am pierdut în vremuri triste-ndepartate,

Te-am alungat din gânduri și nu te-am prețuit,

Acum mă-ntorc la tine cu visurile toate

Cerând a ta iertare cu sufletul spășit.

Iar de-mi vei da o șansă eu îți dedic o viață,

Căci n-o să mai îmi pese de-a lumii frenezie

Și te-oi iubi de-a pururi, tu, Pasăre Măiastră,

Frumoasă, scumpă doamnă, numită … Poezie

Căprar Florin